જ્યોતિષશાસ્ત્રમાં લગ્ન અનુસાર ધનદાયક યોગ જણાવવામાં આવ્યા છે, પરંતુ દેવગુરુ બૃહસ્પતિને ધનદાયક ગ્રહ માનવામાં આવે છે. જ્યોતિષશાસ્ત્રમાં જણાવવામાં આવ્યું છે કે જેની જન્મકુંડળીમાં ચંદ્રમાની આગળ કે પાછળ કોઈ ગ્રહ ન બેઠો હોય તો કેમદ્રુમ યોગનું નિર્માણ થાય છે. આ યોગને કારણે જાતકને હંમેશાં ધનની ઊણપ વર્તાય છે અને આ સમસ્યા ત્યારે વધારે ગંભીર થઈ જાય છે, જ્યારે ચંદ્રની મહાદશા, શનિની સાડાસાતી અથવા શનિની મહાદશા ચાલી રહી હોય.